Z A P I S N I K
 
16. sjednice Vijeća Mjesnog odbora Mlinovi,
održane u četvrtak 22. rujna 2022.
u MO Mlinovi, Jahorinska 5,
s početkom u 19.00 sati 
 

Nazočni  članovi Vijeća:
Sendi Numan, predsjednik Vijeća
Silva Vresk, potpredsjednica Vijeća
Gordan Vergles, član Vijeća
Marko Erdeljac, član Vijeća
Zlatko Domljan, član Vijeća
 
Sjednicu vodi Sendi Numan, predsjednik Vijeća
Zapisnik – Silva Vresk, potpredsjednica Vijeća
 
             Predsjednik Vijeća MO Mlinovi konstatira da je na sjednici prisutno 5 od 5 članova Vijeća.
             Potpredsjednica Vijeća MO Mlinovi snima sjednicu o čemu su nazočni obaviješteni. 
             Predsjednik Vijeća MO Mlinovi daje na glasanje zapisnik sa 15. sjednice koji je jednoglasno prihvaćen od strane vijećnika koji su bili na 15. sjednici.
             Predsjednik Vijeća MO Mlinovi daje na glasanje predloženi dnevni red 16. sjednice koji je jednoglasno prihvaćen.  

DNEVNI RED:

1. Prijedlog Preimenovanja autobusnih stajališta Podsljeme - MLINOVI – donošenje Zaključka
2. Tekuća problematika 
3. Pitanja, prijedlozi i obavijesti


1) Prijedlog Preimenovanja autobusnih stajališta Podsljeme - MLINOVI – donošenje Zaključka

            Sukladno zaprimljenim prijedlozima za preimenovanja autobusnih stajališta Podsljeme – Mlinovi, VMO Mlinovi jednoglasno donosi zaključak da se stajalište Mlinovi 23 preimenuje u stajalište Okrugljak (po brdu), a Mlinovi 124 u Mlinovi gornji.
Također, VMO Mlinovi traži da se autobusno stajalište Pirovec preimenuje u Mlinovi centar. 

2) Tekuća problematika 

            Predsjednik Vijeća izvještava o upitima, mailovima i aktivnostima od zadnje sjednice.
2.1. INFO - Predsjednik Vijeća dobio je rješenje o micanju pajsena iz Jahorinske ulice (s rokom uklanjanja kraj 9. mjeseca).

2.2. INFO - Upit u vezi provedbe Rješenja od 09.06.2022. o postavljanju pješačkog prijelaza i stupića na lokaciji Mlinovi 120. Rok realizacije je davno prošao. Zatraženo je da GČ pošalje ponovo upit kada će rješenje biti realizirano.

2.3. INFO - Vezano za zaprašivanje protiv komaraca koje je bilo planirano u kolovozu 2022., VMO Mlinovi nije dobilo povratno očitovanje od Grada. Predstavnici nadležne službe Grada izašli su na teren i provjerili predložene lokacije, ali zaprašivanje nije provedeno.

2.4. INFO - Vezano uz mail gđe Bernarde Hukman u vezi obilježavanja 70 godina postojanja i rada DVD-a Vidovec u kojem je navela da među brojnim nazočnima nije bio nitko iz Gradske četvrti Podsljeme i nitko iz MO Vidovec, VMO Mlinovi se očituje da nije bilo obaviješteno o održavanju istoga. 

2.5. Predsjednik Vijeća daje inicijativu postavljanja prometnog znaka ograničenje brzine 30 km/sat i prometnog znaka zone usporenog prometa u Jahorinskoj ulici koju Vijeće jednoglasno prihvaća. VMO Mlinovi traži da GČ uputiti službeni dopis sa navedenim zahtjevom prema nadležnoj službi Grada. 

2.6. Problem sustava odvodnje oborinskih voda (kanalizacije) na području Mlinova

Vezano na nedavne vodene bujice uslijed velike količine padalina u kratkom roku na prijavljenim lokacijama gdje kanalizacija nije mogla „progutati“ te je došlo do izlijevanja u dvorišta i podrume, predsjednik Vijeća je izašao na izvid na temelju kojeg je GČ Podsljeme poslala 22. rujna 2022.  službeni dopis ZGH – VIO, Sektoru za odvodnju sa zahtjevom da se izvrši terenski očevid i utvrdi da li su kanalizacijske cijevi dovoljnog profila ili su začepljene, puknute i da li je potrebna rekonstrukcija javnog kanala.

VMO Mlinovi je upoznato s problemom odvodnje oborinskih voda (kanalizacije) na području Mlinova na koje je već  upozoravalo u više navrata. Prilikom pada velike količine kiše kanalizacija ne može „progutati svu vodu“ te diže šahtove pa voda a često i fekalije teku po cesti a ponekad završavaju ljudima u dvorištima i podrumima.  Posebno velik problem stvara se na glavnoj prometnici - Ulici Mlinovi, ali i na drugim lokacijama poput Šumskih stuba, Svetojanske ulice, Durmitorske ulice, Lovćenske ulice, Bitorajske ulice. Uz prometni rizik bujice vode dovode do ispiranja površinskog dijela tla, što može prouzročiti probleme poput otvaranja klizišta.

VMO Mlinovi jednoglasno donosi zaključak kojim se traži inspekcija i snimanje stanja na području Mlinova kanalizacijske mreže (odvodnja komunalnih otpadnih voda) i po potrebi čišćenje. 

VMO Mlinovi traži očitovanje Vodoopskrbe i odvodnje d.o.o. u vezi plana po pitanju rješavanja problema oborinskih voda i kanalizacijske mreže u sljedećih pet godina pri čemu se traži konkretan odgovor da li se u planu nalazi rješavanje navedene problematike na području Mlinova. Da li su Mlinovi u planovima za dogradnju kanalizacijske mreže te odvajanje oborinskih voda i kanalizacije.


3) Pitanja, prijedlozi i obavijesti

3.1. Čišćenje kanala i šahtova na području Mlinova

VMO Mlinovi jednoglasno donosi zaključak kojim se traži čišćenje kanalica i šahtova na području Mlinova. Posebno naglašavamo zahtjev MO Mlinovi da se kontaktira predsjednika Vijeća da bude prisutan prilikom čišćenja. 

3.2. Snježničke stube – povratna informacija
VMO Mlinovi traži povratnu informaciju u vezi realizacije projekta Snježničke stube. Koje aktivnosti su pokrenute i u kojoj su fazi.
3.3. Slanje požurnica za pokretanje postupka utvrđivanja činjeničnog stanja izvidom te očitovanje nadležnih službi Grada u vezi postavljanja rampe na kraju Štirovničke ulice
VMO Mlinovi je na prethodnoj 15. sjednici donijelo zaključak kojim se traži nadležne službe Grada da izađu na teren i utvrde da li postoji zakonska osnova za postavljanje rampe i zabrane prolaza za pješake. Također se traži vraćanje kamenog bloka kojeg je postavio Grad a koji je maknut sa strane (još uvijek se tamo nalazi) a na njegovo mjesto je postavljena rampa. 
VMO Mlinovi traži slanje požurnice radi što žurnijeg rješavanja nastale situacije. 

Sjednica završena u 19:58 sati.
Klasa: 024-08/22-003/1841
Urbroj: 251-13-11-2-22-2
U Zagrebu, 22. rujna 2022.


                 Zapisnik sastavila:
	Silva Vresk, potpredsjednica Vijeća   
                                                                                
	    







                                                                                                               Predsjednik Vijeća
Mjesnog odbora Mlinovi
                                                                                                            Sendi Numan

